《元方既次韵见寄又闻辞训导之职来归东崖故居乃再用前韵以贺之 其一》
明代·宋讷

归来不在别离中，后进应怀绛帐翁。邑里琴弦陪杖屦，家庭二子列鹓鸿。

绿杨野渡诗人兴，翠竹茅亭处士风。何用沈生山水笔，东崖真境画图同。

作者简介：（1311—1390）元明间大名府滑县人，字仲敏。元顺帝至正进士。任盐山尹，弃归。明洪武二年，以儒士征，预修《礼》、《乐》诸书。事竣，不仕归。后以荐授国子助教，累迁文渊阁大学士、国子祭酒。严立学规，勤于讲解。十八年复开进士科，所取士，国子监生占三之二。卒谥文恪。有《西隐集》。